
22-TA-1959: Rīkojuma projekts (Vispārīgais)
Par valstij piederošā nekustamā īpašuma nodošanu Smiltenes novada pašvaldības īpašumā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.
	Iebildums (FM - 04.07.2022.)
Ievērojot jaunāko praksi līdzīgu Ministru kabineta rīkojumu projektu sagatavošanā (piemēram, lūdzam skatīt Ministru kabineta 2022.gada 7.jūnija rīkojuma Nr.410 "Par valstij piekrītošā nekustamā īpašuma Pils ielā 2–9, Cesvainē, Madonas novadā, nodošanu Madonas novada pašvaldības īpašumā" 5.punktu), lūdzam precizēt rīkojuma projekta 5.punkta redakciju.
 
Piedāvātā redakcija
5. Šā rīkojuma 4.3.apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.
	Ņemts vērā
Ir precizēta rīkojuma projekta 5.punkta redakcija.
 
	5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.
 

	2.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (FM - 04.07.2022.)
Ar rīkojuma projektu paredzēts nodot bez atlīdzības Smiltenes novada pašvaldības īpašumā valstij piekrītošo nekustamo īpašumu.
Saskaņā ar Publiskas personas mantas atsavināšanas likuma 42.panta pirmo daļu, ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Rīkojuma projekta 2.punkts paredz Smiltenes novada pašvaldībai nekustamo īpašumu bez atlīdzības nodot valstij, ja tas vairs netiek izmantots rīkojuma projekta 1.punktā minētās funkcijas īstenošanai.
Atbilstoši anotācijas 1.3.apakšsadaļā "Risinājuma apraksts" norādītajam, Smiltenes novada pašvaldība rīcībā ar nekustamo īpašumu gādās par savas administratīvās teritorijas labiekārtošanu, cita starpā veiksmīgāk un operatīvāk realizējot dažādu inženierkomunikāciju izbūvi. Vienlaikus arī anotācijas 2.2.3.un 2.2.4.apakšpunktos norādīts, ka ietekme uz tautsaimniecību ir konstatējama vides sakārtošanas jomā, pašvaldībai izbūvējot jaunus objektus un tos labiekārtojot fizisko personu sadzīves ērtībām.
Lūdzam anotāciju papildināt ar skaidrojumu kā tiks īstenots nekustamā īpašuma atpakaļdošanas pienākums, ja pašvaldība uz nekustamā īpašuma sastāvā esošās zemes vienības izbūvēs jaunus objektus (inženierkomunikācijas).


 
Piedāvātā redakcija
-
	Ņemts vērā
Anotācija attiecīgi papuldināta ar skaidrojumu - izbeidzoties nepieciešamībai Smiltenes novada pašvaldībai izmantot Nekustamo īpašumu rīkojuma projektā minētās autonomās funkcijas izpildei, Nekustamais īpašums tiks atdots Satiksmes ministrijai visā tā sastāvā kopā ar neatdalāmiem uzlabojumiem.
 
	1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (FM - 04.07.2022.)
Ar rīkojuma projektu paredzēts atļaut Satiksmes ministrijai nodot bez atlīdzības Smiltenes novada pašvaldības īpašumā valstij piekrītošo nekustamo īpašumu “V243 nobrauktuve” (nekustamā īpašuma kadastra Nr.9444 007 0299) - Bilskas pagastā, Smiltenes novadā (turpmāk  – nododamais nekustamais īpašums).
Atbilstoši anotācijā un rīkojuma projekta paskaidrojošajos dokumentos norādītajam nododamais nekustamais īpašums ir atdalīts no valsts vietējā autoceļa V243 "Blome-Birzuļi-Palsmane" (nekustamais īpašums "V243", Bilskas pagasts, Smiltenes novads, kadastra Nr.94440070246, turpmāk - nekustamais īpašums "V243").
Saskaņā ar likuma “Par autoceļiem” 4.panta pirmo daļu valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, kas nodots valsts akciju sabiedrības “Latvijas Valsts ceļi” pārziņā.
Atbilstoši Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā norādītajam autoceļš V243 “Blome–Birzuļi–Palsmane” (visā tā kopgarumā - no 0 līdz 29,1 km) pieder valstij.
Tādējādi nekustamais īpašums "V243" pieder valstij uz likuma pamata.
Civillikuma 1477.panta otrā daļa noteic, ka lietu tiesības, kas pastāv uz likuma pamata, ir spēkā arī bez ierakstīšanas zemes grāmatās.
Ņemot vērā minēto lūdzam anotācijā sniegt skaidrojumu vai rīkojumā projektā minētais nododamais nekustamais īpašums (kas ir atdalīts no valstij uz likuma pamata piederošā nekustamā īpašuma "V243") ir valstij piederošs uz likuma pamata vai valstij piekrītošs. Nepieciešamības gadījumā lūdzam precizēt rīkojuma projektu (tai skaitā tā nosaukumu) un anotāciju attiecībā uz nosacījumiem par valstij piekrītošu nekustamo īpašumu.
Piedāvātā redakcija
-
	Ņemts vērā
Anotācija attiecīgi precizēta.
	1.3. Pašreizējā situācija, problēmas un risinājumi

	4.
	Rīkojuma projekts
3. Pilnvarot Smiltenes novada pašvaldību parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā.
	Priekšlikums (FM - 04.07.2022.)
Aicinām izvērtēt iespēju 3.punktu precizēt norādot kāda nekustamā īpašuma nostiprināšanai Smiltenes pašvaldība ir jāpilnvaro.
Piedāvātā redakcija
Pilnvarot Smiltenes novada pašvaldību parakstīt nostiprinājuma lūgumu par šā rīkojuma 1. punktā minētā nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā.
	Ņemts vērā
Attiecīgi precizēts rīkojuma projekta 3.punkts.
	3. Pilnvarot Smiltenes novada pašvaldību parakstīt nostiprinājuma lūgumu par šā rīkojuma 1. punktā minētā nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā.

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 04.07.2022.)
Anotācijas 1.3.apakšsadaļas "Pašreizējā situācija" 1.teikumā norādīts rīkojuma projekta nosaukums - "Par valstij piederošā nekustamā īpašuma nodošanu Smiltenes novada pašvaldības īpašumā”.
Vēršam uzmanību, ka rīkojuma projekta nosaukums ir "Par valstij piekrītošā nekustamā īpašuma nodošanu Smiltenes novada pašvaldības īpašumā".
Lūdzam nepieciešamības gadījumā precizēt anotācijas 1.3.apakšsadaļas 1.teikumā norādīto tiesību akta nosaukumu.
Piedāvātā redakcija
-
	Ņemts vērā
Ir veikti precizējumi rīkojuma projektā un anotācijā  - norādot, ka Smiltenes novada pašvaldībai tiek bez atlīdzības nodots valstij piederošs nekustamais īpašums.
	1.3. Pašreizējā situācija, problēmas un risinājumi



